શતાનંદ સ્વામી કહે છે, પ્રભુ ! તમે પરમહંસ છો, અને વચનામૃતમાં શ્રીજીમહારાજ સંતોને પરમહંસ કરીને સંબોધે છે. હે પરમહંસો ! તમે આગળ આવો. એમ કહીને પ્રશ્ન પૂછે છે, શિક્ષાપત્રીમાં પ્રભુએ કહ્યું છે, પરમહંસ એવા જે મારા સાધુ તેમણે જડભરતની જેમ વર્તવું, શ્રીજીમહારાજ સાધુને પરમહંસ કહીને બોલાવે છે, ત્યારે આ જનમંગલના મંત્રમાં શતાનંદજી શ્રીજીમહારાજને પરમહંસ કહે છે, તો ભગવાન પરમહંસ કે એના સાધુ પરમહંસ ?